Φέρντιναντ Μπολ

Ο Φέρντιναντ Μπολ (ολλανδικά: Ferdinand Bol, 24 Ιουνίου 1616 - 24 Ιουλίου 1680)Ferdinand Bol RKD ήταν Ολλανδός ζωγράφος, χαράκτης και σχεδιαστής της Χρυσής Ολλανδικής Εποχής στη ζωγραφική. Αν και τα έργα του που έχουν διασωθεί σπανίζουν, είναι εμφανής σε αυτά η επιρροή του Ρέμπραντ. Όπως και στον Δάσκαλό του, στον Μπολ άρεσαν τα ιστορικά θέματα, τα πορτρέτα (ανάμεσα στα οποία και αρκετές αυτοπροσωπογραφίες) και οι μοναχικές μορφές σε περιβάλλον με εξωτικά στολίδια.

Στο Άμστερνταμ το όνομά του έχει αποδοθεί στην οδό Ferdinand Bolstraat και η ονομασία FEBO της ολλανδικής αλυσίδας εστιατορίων προέρχεται επίσης από αυτόν, καθώς η έδρα του πρώτου καταστήματος βρισκόταν στην Ferdinand Bolstraat.

Βιογραφία
Ο Μπολ γεννήθηκε στο Ντόρντρεχτ, γιος του χειρουργού Μπαλτάσαρ Μπολ.Είκοσι χρόνια αργότερα, όταν ο Ρέμπραντ επισκέφθηκε τον Φέρντιναντ, έφτιαξε και το πορτρέτο του Μπαλτάσαρ. Αρχικά μαθήτευσε στον Γιάκομπ Κόυπ στη γενέτειρά του και/ή με τον Άμπραχαμ Μπλούμερτ στην Ουτρέχτη. Μετά το 1630 μαθήτευσε στον Ρέμπραντ, διαμένοντας στο σπίτι του, στην Sint Antoniesbreestraat, η οποία τότε ήταν οδός "της μόδας" καθώς σε αυτήν διέμεναν ζωγράφοι, κοσμηματοπώλες, αρχιτέκτονες και πολλοί Φλαμανδοί και Εβραίοι μετανάστες.Στους κοντινούς γείτονές του συγκαταλέγονταν οι Χέντρικ φαν Όιλενμπουρχ, ο οποίος νοίκιαζε από τους  Νικολάες Πικενόι και  Χόφερτ Φλινκ. Οι Πίτερ Λάστμαν και Ντάβιντ Φίνκμποονς ζούσαν από την άλλη πλευρά της γέφυρας. Το 1641 ο Μπολ ξεκίνησε το δικό του εργαστήριο.

Το 1652 εισήλθε στην αριστοκρατία του Άμστερνταμ και το 1653 νυμφεύτηκε την Ελίζαμπετ Ντελ (Elisabeth Dell), της οποίας ο πατέρας κατείχε θέσεις στο Ναυαρχείο του Άμστερνταμ και στη Συντεχνία των εμπόρων κρασιού. Και οι δύο οργανισμοί αργότερα έδωσαν παραγγελίες στον καλλιτέχνη. Μέσα σε λίγα χρόνια έγινε ο επικεφαλής της Συντεχνίας και έλαβε παραγγελία για δύο έργα που θα τοποθετούνταν στις καμινάδες των αιθουσών στο νέο Δημαρχείο (σχεδιασμένο από τον Γιάκομπ φαν Κάμπεν και τέσσερις ακόμη για το Ναυαρχείο του Άμστερνταμ.

Την εποχή εκείνη ο Μπολ ήταν δημοφιλής και επιτυχημένος καλλιτέχνης. Η παλέτα του είχε γίνει πιο φωτεινή, οι μορφές του διέθεταν μεγαλύτερη κομψότητα και κατά τα μέσα της δεκαετίας λάμβανε περισσότερες επίσημες παραγγελίες από οποιονδήποτε άλλον καλλιτέχνη στο Άμστερνταμ.Biography, Getty Museum Μαθητής του διετέλεσε ο γερμανικής καταγωγής ζωγράφος Γκόντφρεϊ Νέλλερ (Godfrey Kneller), που σταδιοδρόμησε στην Αγγλία.Blankert, A. (1976) Ferdinand Bol. Ο Μπολ δημιούργησε τέσσερις πίνακες για τις δύο κατοικίες των αδελφών Τριπ, που επίσης κατάγονταν από το Ντόρντρεχτ.Schwartz, G. (1984) Rembrandt, zijn leven, zijn schilderijen, σελ. 206. Η πρώτη του σύζυγος απεβίωσε το 1660 και αυτός νυμφεύτηκε εκ νέου το 1669 την Άννα φαν Έρκελ (Anna van Erckel), χήρα του ταμία του Ναυαρχείου και εμφανώς σταμάτησε να ζωγραφίζει από αυτό το σημείο κι ύστερα.Crenshaw, P. (2006) Rembrandt's Bankruptcy. The artist, his patrons and the art market in seventeenth-century Netherlands, σελ. 40.

Το 1672 το ζευγάρι μετακόμισε στην Keizersgracht, στον αριθμό 672, που τότε ανήκε στο νεοσχεδιασμένο τμήμα της πόλης. Σήμερα στεγάζεται εκεί το Μουσείο φαν Λόον. Ο Μπολ ανέλαβε τη διεύθυνση ενός ιδρύματος λεπρών. Απεβίωσε λίγες εβδομάδες μετά τη σύζυγό του, στο κανάλι Herengracht (Χέρενχραχτ), όπου ζούσε ο γιος του, ο οποίος ήταν δικηγόρος.

Πιθανόν το πιο γνωστό έργο του είναι το πορτρέτο της Ελίζαμπετ Μπας, συζύγου του αξιωματικού του Ναυτικού Γιοάχιμ Σβάρτενχοντ (Joachim Swartenhondt) και πανδοχέα κοντά στην πλατεία Νταμ. Αυτός και πολλοί από τους πίνακές του, κατά τον 19ο αιώνα, αποδίδονταν εσφαλμένα στον Ρέμπραντ. 

 Δείτε επίσης 
 Ζωγραφική της ολλανδικής Χρυσής Εποχής
 Κατάλογος Ολλανδών ζωγράφων

Παραπομπές


Εξωτερικοί σύνδεσμοι

 Ferdinand Bol page at the Rijksmuseum's web site with the famous portrait of Elisabeth Bas.
 Works and literature at PubHist
 Portrait of a gentlemen
 Two paintings by Bol for the townhall, click "verder" to see the second one
 Ferdinand Bol. Paintings

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής